CELEX: 32020R2013
Language: et
Date: 2020-08-21 00:00:00
Title: Komisjoni delegeeritud määrus (EL) 2020/2013, 21. august 2020, millega muudetakse Euroopa Parlamendi ja nõukogu määrust (EL) 2019/1241 seoses tehniliste meetmetega, mis käsitlevad teatavat põhjalähedast ja pelaagilist püüki Põhjameres ja edelapiirkonna vetes

10.12.2020   
               
               
                  ET
               
               
                  Euroopa Liidu Teataja
               
               
                  L 415/3
               
            
         KOMISJONI DELEGEERITUD MÄÄRUS (EL) 2020/2013,
         21. august 2020,
         millega muudetakse Euroopa Parlamendi ja nõukogu määrust (EL) 2019/1241 seoses tehniliste meetmetega, mis käsitlevad teatavat põhjalähedast ja pelaagilist püüki Põhjameres ja edelapiirkonna vetes
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 20. juuni 2019. aasta määrust (EL) 2019/1241, mis käsitleb kalavarude ja mereökosüsteemide kaitsmist tehniliste meetmete abil ning millega muudetakse nõukogu määrusi (EÜ) nr 1967/2006, (EÜ) nr 1224/2009 ning Euroopa Parlamendi ja nõukogu määrusi (EL) nr 1380/2013, (EL) 2016/1139, (EL) 2018/973, (EL) 2019/472 ja (EL) 2019/1022 ning tunnistatakse kehtetuks nõukogu määrused (EÜ) nr 894/97, (EÜ) nr 850/98, (EÜ) nr 2549/2000, (EÜ) nr 254/2002, (EÜ) nr 812/2004 ja (EÜ) nr 2187/2005, (1) eriti selle artikli 2 lõiget 2, artikli 10 lõiget 4 ja artikli 15 lõiget 2,
         ning arvestades järgmist:
         
                     (1)
                  
                  
                     14. augustil 2019 jõustus uus määrus (EL) 2019/1241, mis käsitleb kalavarude ja mereökosüsteemide kaitsmist tehniliste meetmete abil. Selle I lisas on kehtestatud keelatud liikide nimekiri, V lisas erisätted Põhjamere suhtes piirkondlikul tasandil kehtestatud tehniliste meetmete kohta ja VII lisas erisätted edelapiirkonna vete suhtes piirkondlikul tasandil kehtestatud tehniliste meetmete kohta.
                  
               
                     (2)
                  
                  
                     Määruse (EL) 2019/1241 artikli 2 lõikega 2 on komisjonile antud õigus võtta kooskõlas kõnealuse määruse artiklitega 15 ja 29 vastu delegeeritud õigusakte kõnealuse määruse muutmiseks, nähes ette, et artikli 13 või V–X lisa A või C osa asjakohaseid sätteid kohaldatakse ka harrastuspüügi suhtes.
                  
               
                     (3)
                  
                  
                     Määruse (EL) 2019/1241 artikli 10 lõikega 4 on komisjonile antud õigus võtta kooskõlas artikliga 29 vastu delegeeritud õigusakte, et muuta I lisas esitatud keelatud liikide nimekirja.
                  
               
                     (4)
                  
                  
                     Määruse (EL) 2019/1241 artikli 15 lõikega 2 on komisjonile antud õigus võtta kooskõlas kõnealuse määruse artikliga 29 ja Euroopa Parlamendi ja nõukogu määruse (EL) nr 1380/2013 (2) artikliga 18 vastu delegeeritud õigusakte määruse (EL) 2019/1241 lisades sätestatud tehniliste meetmete muutmiseks, täiendamiseks, kehtetuks tunnistamiseks või nendest erandite tegemiseks, sealhulgas lossimiskohustuse rakendamisel.
                  
               
                     (5)
                  
                  
                     I lisas on esitatud keelatud liikide nimekiri. Määruse (EL) 2019/1241 V ja VII lisas on sätestatud tehnilised erimeetmed vastavalt Põhjamere ja edelapiirkonna vete jaoks.
                  
               
                     (6)
                  
                  
                     Belgial, Taanil, Saksamaal, Prantsusmaal, Madalmaadel ja Rootsil on otsene huvi Põhjamere kalavarude majandamiseks. Pärast konsulteerimist Põhjamere nõuandekomisjoni ja pelaagiliste liikide nõuandekomisjoniga esitasid kõnealused liikmesriigid 4. mail 2020 komisjonile delegeeritud õigusakti käsitleva ühise soovituse.
                  
               
                     (7)
                  
                  
                     Belgial, Hispaanial, Prantsusmaal, Madalmaadel ja Portugalil on otsene huvi kalavarude majandamiseks edelapiirkonna vetes. Pärast konsulteerimist edelapiirkonna vete nõuandekomisjoni ja pelaagiliste liikide nõuandekomisjoniga esitasid kõnealused liikmesriigid 4. mail 2020 komisjonile delegeeritud õigusakti käsitleva ühise soovituse.
                  
               
                     (8)
                  
                  
                     Käesoleva määruse eesmärk on inkorporeerida ühte õigusakti olemasolevad sätted tehniliste meetmete kohta, mis võeti varem vastu Põhjamere ja edelapiirkonna vete tagasiheitekavade osana, ning uued kavandatavad tehnilised meetmed.
                  
               
                     (9)
                  
                  
                     Liikmesriikide esitatud teabe põhjal andis kalanduse teadus-, tehnika- ja majanduskomitee (STECF) positiivse hinnangu piirkondlike rühmade esitatud tõenditele, millega toetati mõlemas ühises soovituses esitatud tehnilisi meetmeid (3).
                  
               
                     (10)
                  
                  
                     Käesolevas määruses sisalduvaid meetmeid on hinnatud vastavalt määruse (EL) 2019/1241 artikli 2 lõikele 2 ning artiklitele 10, 15 ja 18. Liikmesriigid esitasid tõendid selle kohta, et ettepanekud on kooskõlas määruse (EL) 2019/1241 artikli 15 lõigetega 4 ja 5.
                  
               
                     (11)
                  
                  
                     Kalanduse eksperdirühmaga konsulteeriti ühise soovituse osas 28. juulil 2020. Euroopa Parlament osales kohtumisel vaatlejana.
                  
               
                     (12)
                  
                  
                     Põhjamerest huvitatud liikmesriikide esitatud ühises soovituses (Põhjamere ühine soovitus) soovitati lisada viljastatud homaar määruse (EL) 2019/1241 I lisas esitatud selliste liikide nimekirja, mille puhul on keelatud püük, pardal hoidmine, ümberlaadimine, lossimine, säilitamine, müük, müügiks väljapanek või pakkumine. STECF analüüsis liikmesriikide esitatud tõendeid ja jõudis järeldusele, et kõnealuse meetme kehtestamist toetavad veenvad tõendid. STECF märkis, et sarnaseid meetmeid on võetud ka muudes piirkondades ning need on toonud pikaajalist majanduslikku kasu, kuna varude taastumise tõttu on homaari lossimine suurenenud. Kavandatud meede tuleks seepärast lisada käesolevasse määrusesse.
                  
               
                     (13)
                  
                  
                     Põhjamere ühises soovituses soovitati suurendada euroopa homaari kaitseks kehtestatud alammõõtu Rootsi majandusvööndis ICESi 3a rajoonis. STECF juhtis tähelepanu sellele, et hoolimata sellist taotlust toetavate konkreetsete tõendite puudumisest kujutab meede endast kalavarude kaitseks kehtestatud alammõõdu suurendamist. Sellise meetme abil püütakse varu väiksema intensiivsusega, mis omakorda toob ilmset kasu varu kaitsele. Kavandatud meede tuleks seepärast lisada käesolevasse määrusesse.
                  
               
                     (14)
                  
                  
                     Põhjamere ühises soovituses tehti ka ettepanek ühtlustada ICESi 3a rajoonis ja ICESi 4. alapiirkonnas harrastuspüügi käigus püütud huntahvena kaitseks kehtestatud alammõõt töönduslikuks püügiks kehtestatud huntahvena kaitseks kehtestatud alammõõduga, mis on sätestatud nõukogu määruse (EL) 2020/123 (4) artikli 10 lõikes 5. STECF märkis oma aruandes 20–04, et arvestades harrastuskalapüügi osa üldises kalastussuremuses, on töönduslikuks püügiks kehtestatud alammõõdu kohaldamine ka harrastuspüügi suhtes positiivne majandamismeede. Kavandatud meede tuleks seepärast lisada käesolevasse määrusesse.
                  
               
                     (15)
                  
                  
                     Põhjamere ühises soovituses soovitati lisaks jätkata mitme täiendava tehnilise meetme võtmist, milles liit ja Norra leppisid kokku 2011 (5). ja 2012. aastal (6). Mõned neist konkreetsetest tehnilistest meetmetest olid juba lisatud määruse (EL) 2019/1241 V lisasse, teised lisati määruse (EL) nr 1380/2013 artikli 15 lõike 5 punkti a kohaselt aastateks 2019–2021 komisjoni delegeeritud määrusesse (EL) 2019/2238 (7). Nende meetmete eesmärk on suurendada selektiivsust ja vähendada soovimatut püüki lossimiskohustusega hõlmatud püügipiirkondades või liikide puhul ning need tuleks lisada määruse (EL) 2019/1241 V lisasse. Seetõttu peaks käesolev määrus hõlmama kõnealuseid meetmeid.
                  
               
                     (16)
                  
                  
                     Põhjamere ühises soovituses soovitati ka jätkata delegeeritud määrusega (EL) 2019/2238 lubatud SepNep-traalide kasutamist. STECF jõudis järeldusele, et esitatud teave oli üksikasjalik ja usaldusväärne ning täiendavad tõendid SepNep-traali tõhususe kohta loeti esitatuks. STECF analüüsis püügivahendit varasematel aastatel ja selle järeldused jäävad kehtima (8). Esitatud teabe põhjal jõudis STECF ka järeldusele, et SepNep-traal vastab määruse 2019/1241 artikli 15 lõikele 5 kui samaväärsele selektiivsusvahendile norra salehomaari sihtpüügi suhtes kehtestatud tehniliste sätete kontekstis ega põhjusta selektiivsusstandardite halvenemist. Meede tuleks seepärast lisada käesolevasse määrusesse.
                  
               
                     (17)
                  
                  
                     Põhjamere ühises soovituses soovitati ka euroopa homaari tööndusliku ja harrastuspüügi hooajalist keeldu Rootsi majandusvööndis ICESi 3a rajoonis. STECF analüüsis liikmesriikide esitatud tõendeid ja märkis, et kuigi ei esitatud konkreetset toetavat teavet, mis võimaldanuks kvantifitseerida meetme võimalikku kasu, on selle tulemuseks kalastussuremuse vähenemine, mis koos muude kavandatud meetmetega avaldab homaarivarudele tõenäoliselt positiivset mõju. Kavandatud meede tuleks seepärast lisada käesolevasse määrusesse.
                  
               
                     (18)
                  
                  
                     Põhjamere ühises soovituses soovitati keelata euroopa homaari püük Rootsi majandusvööndis ICESi 3a rajoonis muude püügivahenditega kui homaaripüünistega. STECF jõudis järeldusele, et kuigi ei esitatud konkreetset toetavat teavet, mis võimaldanuks kvantifitseerida meetme võimalikku kasu, on homaari ja langusti püügil nakkevõrkude kasutamise keelamine avaldanud muudes piirkondades positiivset mõju ning et meetmel on homaarivarudele tõenäoliselt positiivne mõju. Meede tuleks seepärast lisada käesolevasse määrusesse.
                  
               
                     (19)
                  
                  
                     Edelapiirkonna vetest huvitatud liikmesriikide esitatud ühises soovituses (edelapiirkonna vete ühine soovitus) soovitati säilitada ICESi 8c rajoonis ja 9. alapiirkonnas kaldanoodaga (xávega) väikesemahulisel rannalähedasel püügil püütud stauriidi kaitseks kehtestatud alammõõt, mis on praegu lisatud komisjoni delegeeritud määrusesse (EL) nr 1394/2014 (9). STECF viitas oma eelmisele hinnangule, kus ta hindas kõnealust meedet positiivselt, ja jõudis järeldusele, (10) et ühises soovituses sätestatud tingimuste tõttu ei muuda ettepanek tõenäoliselt kalavarude varasemat püügiviisi. Võttes arvesse, et kõnealuse taotluse tingimused ei ole muutunud ja et STECF märkis, et püügiviis on püsinud stabiilsena vähemalt 20 aastat, tuleks kõnealune meede lisada käesolevasse määrusesse.
                  
               
                     (20)
                  
                  
                     Edelapiirkonna vete ühises soovituses soovitati ühtlustada järgmiste edelapiirkonna vetes harrastuspüügi käigus püütud liikide kaitseks kehtestatud alammõõt töönduspüügi suhtes kohaldatava kalavarude kaitseks kehtestatud alammõõduga: kilttursk, saida, pollak, merluus, megrim, harilik merikeel, atlandi merilest, merlang, harilik molva, sinine molva, makrell, heeringas, stauriid, anšoovis ja sardiin. Ühises soovituses tehti ettepanek suurendada tursa, besuugo ja huntahvena varude kaitseks kehtestatud alammõõte harrastuspüügi puhul. STECF analüüsis esitatud tõendeid ja järeldas, (11) et arvestades harrastuskalapüügi osa üldises kalastussuremuses, on töönduslikuks püügiks kehtestatud alammõõdu kohaldamine ka harrastuspüügi suhtes positiivne majandamismeede. Meede tuleks seepärast lisada käesolevasse määrusesse.
                  
               
                     (21)
                  
                  
                     Selleks et optimeerida kalavarude kasutamise mustrit, suurendada püügivahendite selektiivsust ja vähendada soovimatut püüki, on asjakohane liikmesriikide esitatud tehnilised meetmed vastu võtta.
                  
               
                     (22)
                  
                  
                     Kuna käesoleva määrusega ettenähtud meetmed mõjutavad otseselt liidu laevade kalapüügihooaja kavandamist ja seonduvat majandustegevust, peaks käesolev määrus jõustuma kohe pärast selle avaldamist. Võttes arvesse, et tagasiheitekavade raames vastu võetud teatavad tehnilised meetmed aeguvad 2020. aasta lõpus, tuleks käesolevat määrust kohaldada alates 1. jaanuarist 2021,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määrust (EL) 2019/1241 muudetakse järgmiselt.
            
                        1)
                     
                     
                        I lisasse lisatakse järgmine punkt:
                        
                                    „q)
                                 
                                 
                                    viljastatud emane euroopa homaar (Homarus gammarus) ICESi 3a, 4a ja 4b rajoonis.“;
                                 
                              
                  
                        2)
                     
                     
                        V lisa muudetakse järgmiselt:
                        
                                    a)
                                 
                                 
                                    A osa muudetakse järgmiselt:
                                    
                                                i)
                                             
                                             
                                                tabelisse lisatakse järgmine rida:
                                                
                                                            „Euroopa homaar (Homarus gammarus)
                                                         
                                                         
                                                            90 mm (seljakilbi pikkus) Rootsi majandusvööndis ICESi 3a rajoonis“;
                                                         
                                                      
                                          
                                                ii)
                                             
                                             
                                                tabeli järele lisatakse järgmine punkt:
                                                
                                                            —
                                                         
                                                         
                                                            
                                                                        „1.
                                                                     
                                                                     
                                                                        Käesolevas osas sätestatud huntahvena (Dicentrarchus labrax) kaitseks kehtestatud alammõõte Põhjameres ning euroopa homaari (Homarus gammarus) kaitseks kehtestatud alammõõte Rootsi majandusvööndis Skagerrakis ja Kattegatis (ICESi rajoon 3a) kohaldatakse harrastuskalapüügi suhtes.“;
                                                                     
                                                                  
                                                      
                                          
                              
                                    b)
                                 
                                 
                                    B osale lisatakse järgmised punktid:
                                    
                                                —
                                             
                                             
                                                
                                                            „1.3.
                                                         
                                                         
                                                            Erandina tabelis esitatud spetsifikatsioonidest võib hariliku süvameregarneeli püügil Skagerrakis (ICESi rajoon 3a) kasutada kaaspüügi eraldamise seadet, tingimusel, et kaaspüügi katmiseks on olemas piisavad püügivõimalused ja et seade on:
                                                            
                                                                        —
                                                                     
                                                                     
                                                                        varustatud ülemise paneeliga, mille ruutsilmade minimaalne suurus on 120 mm;
                                                                     
                                                                  
                                                                        —
                                                                     
                                                                     
                                                                        vähemalt 3 m pikk ning
                                                                     
                                                                  
                                                                        —
                                                                     
                                                                     
                                                                        vähemalt sama lai kui sortimisvõre.“
                                                                     
                                                                  
                                                      
                                          
                                                —
                                             
                                             
                                                
                                                            „1.4.
                                                         
                                                         
                                                            Käesoleva määruse I lisas osutatud vahendi SepNep (**) kasutamine on lubatud samaväärse selektiivsusvahendina norra salehomaari (Nephrops norvegicus) sihtpüügil.
                                                         
                                                      
                                          (**)  „SepNep“ – traallaudadega traal, mis:
                                                —
                                             
                                             
                                                koosneb võrgusilmast suurusvahemikus 80–99 +≥ 100 mm,
                                             
                                          
                                                —
                                             
                                             
                                                on varustatud mitme noodapäraga, mille võrgusilma suurus jääb vähemalt vahemikku 80–120 mm ja mis on kinnitatud ühe võrgupikenduse külge; kõige ülemise noodapära võrgusilma suurus on vähemalt 120 mm ning see on varustatud eralduspaneeliga, mille võrgusilma suurus on kuni 105 mm; ning
                                             
                                          
                                                —
                                             
                                             
                                                võib olla lisaks varustatud ka valikulise sortimisvõrega, mille võresamm on vähemalt 17 mm, tingimusel et see on ehitatud sellisel viisil, mis võimaldab väikestel norra salehomaaridel välja pääseda.“;
                                             
                                          "
                        
                              
                                    c)
                                 
                                 
                                    C osale lisatakse järgmine punkt:
                                    
                                                „7.
                                             
                                             
                                                Euroopa homaari käsitlevad meetmed ICESi 3a rajoonis
                                             
                                          
                                                7.1.
                                             
                                             
                                                ICESi 3a rajoonis asuvas Rootsi majandusvööndis võib euroopa homaari (Homarus gammarus) püüda üksnes homaaripüünistega (FPO).
                                                Homaaripüünisel peab olema vähemalt kaks vähemalt 60 mm läbimõõduga ringikujulist evakuatsiooniava, mis asuvad homaaripüünise iga osa alumises osas. Muude püügivahenditega juhuslikult püütud homaari ei tohi kahjustada ja see tuleb viivitamata merre tagasi lasta.
                                             
                                          
                                                7.2.
                                             
                                             
                                                Euroopa homaari (Homarus gammarus) on keelatud püüda, pardal hoida, ümber laadida ja lossida ICESi 3a rajoonis asuvas Rootsi majandusvööndis:
                                                
                                                            a)
                                                         
                                                         
                                                            töönduslikul püügil ajavahemikul 1. jaanuarist kuni esimese esmaspäevani pärast 20. septembrit;
                                                         
                                                      
                                                            b)
                                                         
                                                         
                                                            harrastuspüügil 1. detsembrist kuni esimese esmaspäevani pärast 20. septembrit.
                                                         
                                                      Neil ajavahemikel juhuslikult püütud Euroopa homaari isendeid ei tohi kahjustada ja nad tuleb viivitamata merre tagasi lasta.“;
                                             
                                          
                              
                  
                        3)
                     
                     
                        VII lisa A osa muudetakse järgmiselt:
                        
                                    a)
                                 
                                 
                                    allmärkuse 7 esimene lause asendatakse järgmisega:
                                    „ICESi 8c rajoonis ja ICESi 9. alapiirkonnas püütud stauriidi (Trachurus spp.) varude kaitseks kehtestatud alammõõt on 12 cm 5 % puhul Hispaania ja Portugali vastavatest kvootidest kõnealustes piirkondades. Nimetatud 5 % piires võib ICESi 9a rajoonis kaldanoodaga (xávega) väikesemahulisel rannalähedasel püügil püüda 1 % Portugali kvoodist väiksemana kui 12 cm.“;
                                 
                              
                                    b)
                                 
                                 
                                    tabeli järele lisatakse järgmine punkt:
                                    
                                                „1.
                                             
                                             
                                                Käesolevas osas sätestatud kalavarude kaitseks kehtestatud alammõõte kilttursa (Melanogrammus aeglefinus), saida (Pollachius virens), pollaki (Pollachius pollachius), merluusi (Merluccius merluccius), megrimi (Lepidorhombus spp.), hariliku merikeele (Solea spp.), atlandi merilesta (Pleuronectes platessa), merlangi (Merlangius merlangus), hariliku molva (Molva molva), sinise molva (Molva dipterygia), makrelli (Scomber spp.), heeringa (Clupea harengus), stauriidi (Trachurus spp.), anšoovise (Engraulis encrasicolus) ja sardiini (Sardina pilchardus) puhul kohaldatakse edelapiirkonna vetes toimuva harrastuspüügi suhtes. ICESi 8. alapiirkonnas kohaldatakse harrastuspüügil püütud liikide suhtes siiski järgmisi kalavarude kaitseks kehtestatud alammõõte:
                                                
                                                            Tursk (Gadus morhua)
                                                         
                                                         
                                                            42 cm
                                                         
                                                      
                                                            Besuugo (Pagellus bogaraveo)
                                                         
                                                         
                                                            40 cm
                                                         
                                                      
                                                            Huntahven (Dicentrarchus labrax)
                                                         
                                                         
                                                            42 cm“.
                                                         
                                                      
                                          
                              
                  
         
            Artikkel 2
            Jõustumine ja kohaldamine
            Käesolev määrus jõustub järgmisel päeval pärast selle avaldamist Euroopa Liidu Teatajas.
            Seda kohaldatakse alates 1. jaanuarist 2021.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 21. august 2020
            
               
                  Komisjoni nimel
               
               
                  eesistuja
               
               Ursula VON DER LEYEN
            
         
         
            (1)  ELT L 198, 25.7.2019, lk 105.
         
            (2)  Euroopa Parlamendi ja nõukogu 11. detsembri 2013. aasta määrus (EL) nr 1380/2013 ühise kalanduspoliitika kohta, millega muudetakse nõukogu määruseid (EÜ) nr 1954/2003 ja (EÜ) nr 1224/2009 ning tunnistatakse kehtetuks nõukogu määrused (EÜ) nr 2371/2002 ja (EÜ) nr 639/2004 ning nõukogu otsus 2004/585/EÜ (ELT L 354, 28.12.2013, lk 22).
         
            (3)  https://stecf.jrc.ec.europa.eu/documents/43805/2694823/STECF+20-04+-+Eval+JRs+LO+and+TM+Reg.pdf, pages 165–169 (North Sea) and 219–220 (South Western Waters).
         
            (4)  Nõukogu 27. jaanuari 2020. aasta määrus (EL) 2020/123, millega määratakse 2020. aastaks kindlaks teatavate kalavarude ja kalavarurühmade püügi võimalused, mida kohaldatakse liidu vetes ning liidu kalalaevade suhtes teatavates vetes väljaspool liitu (ELT L 25, 30.1.2020, lk 1).
         
            (5)  Norra ja Euroopa Liidu vaheliste kalapüügi reguleerimist Skagerrakis ja Kattegatis 2012. aastal käsitlenud kalandusalaste nõupidamiste lõppotsuste protokoll.
         
            (6)  Euroopa Liidu ja Norra vaheliste Skagerraki piirkonnas tagasiheite keelamise rakendamise meetmeid ja kontrollimeetmeid käsitlenud kalandusalaste nõupidamiste 4. juuli 2012. aasta lõppotsuste protokoll.
         
            (7)  Komisjoni 1. oktoobri 2019. aasta delegeeritud määrus (EL) 2019/2238, millega täpsustatakse Põhjamerel teatavate põhjalähedaste liikide püügi suhtes kehtiva lossimiskohustuse täitmise üksikasjad ajavahemikus 2020–2021 (ELT L 336, 30.12.2019, lk 34).
         
            (8)  https://stecf.jrc.ec.europa.eu/documents/43805/1710831/STECF+17-08+-+Evaluation+of+LO+joint+recommendations.pdf
         
            (9)  Komisjoni 20. oktoobri 2014. aasta delegeeritud määrus (EL) nr 1394/2014, millega kehtestatakse tagasiheitekava seoses teatavate pelaagiliste liikide püügiga edelapiirkonna vetes (ELT L 370, 30.12.2014, lk 31).
         
            (10)  https://stecf.jrc.ec.europa.eu/documents/43805/1471816/STECF+16-10+-+Evaluation+of+LO+joint+recommendations.pdf, pages 86–87.
         
            (11)  https://stecf.jrc.ec.europa.eu/documents/43805/2660523/STECF+PLEN+20-01.pdf, pages 154–155.
      
      
         
            LISA
            SepNep-traali tehniline kirjeldus
            
               
            Ülemine noodapära (kaladele)
            
                        •
                     
                     
                        Minimaalne silmaava 120 mm (sõlmede vahel)
                     
                  
                        •
                     
                     
                        Maksimaalne ümbermõõt 80 silma (sh jamuõmblused)
                     
                  Alumine noodapära (homaaridele)
            
                        •
                     
                     
                        Minimaalne silmaava 80 mm (sõlmede vahel)
                     
                  
                        •
                     
                     
                        Maksimaalne ümbermõõt 110 silma (sh jamuõmblused)
                     
                  Selektiivaken
            
                        •
                     
                     
                        Selektiivaken kinnitatakse kogu traali võrgumaterjali külge, nii et kaladel/homaaridel on võimalik traali alumisse ossa siseneda vaid akna silmade läbimise teel. Aken suunab suuri isendeid ülemise noodapära sissepääsu suunas. Akna algus on ühendatud traali seinaga.
                     
                  
                        •
                     
                     
                        Maksimaalne silmaava 105 mm (sõlmede vahel)
                     
                  
                        •
                     
                     
                        Akna miinimumpikkus 100# silma
                     
                  
                        •
                     
                     
                        Akna tagaserva maksimaalne laius 16# silma
                     
                  
                        •
                     
                     
                        Akna esiserva maksimaalne laius 88 % traali laiusest. See võrdub näiteks kahe 105 mm aknasilmaga kolme 80 mm traalisilma kohta.
                        
                                    o
                                 
                                 
                                    Akna nõuetekohaseks toimimiseks soovitatakse topeltsõlmega düneemakiust nööri
                                 
                              
                                    o
                                 
                                 
                                    Akna alla kinnitatud ujukid tõstavad esiosa ja parandavad homaaride sorteerimise tõhusust
                                 
                              
                  Võre (valikuline)
            
                        •
                     
                     
                        Võre kinnitatakse kogu akent ümbritseva noodapära või võrgupikenduse võrgumaterjali külge, vältides mis tahes muud vaba sissepääsu alumisse noodapärasse kui võre ülemiste avade kaudu.
                     
                  
                        •
                     
                     
                        Võresamm vähemalt 17 mm
                     
                  
                        •
                     
                     
                        Võre nurk 40–90 kraadi, soovitatavalt 45 kraadi.
                     
                  
                        •
                     
                     
                        Sissepääs alumisse noodapärasse asub võre ülaosas.
                     
                  
                        •
                     
                     
                        Vertikaalset võret läbiv sissepääs alumisse noodapärasse maksimaalselt 35 % vertikaalsete võreavade ja alumine noodapära ava kogupikkusest.
                     
                  
                        •
                     
                     
                        Raskustega trossidest (72 g/m, läbimõõt 6 mm) kardin on ühendatud pikenduse või noodapära ülaosaga ja see peab asuma võre alaosast vähemalt nelja võrgusilma kõrgusel.
                     
                  
                        •
                     
                     
                        Raskustega trossidest kardin paigutatakse selliselt, et see ulatuks läbi võre alumiste pulkade.